# PLAKETE ŠPORTNE ZVEZE MURSKA SOBOTA 2014

|  |  |  |
| --- | --- | --- |
|  |  |  |
| **1.** | **Društvo za športno rekreacijo M. Sobota** | **ob 95. obletnici  organiziranega delovanja v športu v naši sredini**  Društvo za športno rekreacijo Murska Sobota letos zaznamuje 95 – obletnico svojega obstoja, saj korenine njegovega delovanja segajo v leto 1919, ki ga tudi sicer štejemo za začetek organizirane športne dejavnosti v Murski Soboti. Velik pomen za športno dejavnost pa ima tudi dom Partizan (nekoč Sokolski dom), ki letos beleži 85. obletnico izgradnje in še vedno služi svojemu namenu – to je: športni ponudbi v različnih aktivnostih. |
| **2-** | **Športno društvo nogometna šola Mura 05** | **za 90 let delovanja , kot nosilcu uspešnega dela v nogometu**  **Leta 1924 je bil v Murski Soboti ustanovljen športni klub Mura. V klubu so gojili a**tletiko**,** nogomet, tenis, namizni tenis, plavanje zimske športe, kolesarstvo, sabljanje, hazeno, to je bil prvi športni klub v Prekmurju. Nogomet je v naši sredini priljubljen šport, Mura je nastopala v najvišjih tekmovanjih v Jugoslaviji, po osamosvojitvi pa tudi v najvišjih ligah NZS, cilji so bili: izboljšanje infrastrukturnih pogojev in delu z mladimi. Klub je vzgojil številne igralce, ki so nastopili v reprezentanci, klub je bil ponos v regiji in tudi udeleženec evropskih tekmovanj. |
| **3.** | **Vrtec M. Sobota** | **za uspešno delo s predšolskimi otroci v športu in programih Zlati sonček in Mali sonček**  **Program Zlatega sončka je takoj po začetkih našel mesto v soboškem Vrtcu, oziroma vseh enotah. Otroci so pod vodstvom vzgojiteljic vestno opravljali naloge in svoje rezultate dopolnjevali v osnovni šoli. Pred dvema letoma pa je uveden program Malega sončka, ki zajema že najmlajše od drugega leta naprej in otroci izpolnjujejo programske naloge . Vrtec odlikuje odlično delo v športni dejavnosti in to ne le v programih, temveč tudi drugih dejavnostih – pohodih, sodelovanja na prikazih različnih dejavnosti, likovni dejavnosti in Mini olimpijadi.** |
| **4.** | **JOŽE GAJŠEK** | **za življenjsko delo v športu**  **Že od mladih let je bil prisoten v športu, zlati pri atletiki, smučanju in tenisu. Veliko svojega prostega časa je namenil atletiki, delal je v atletskem klubu in opravil izpit za državnega atletskega sodnika in leta 1998 tudi za naziv – mednarodni sodnik. opravil je čez 420 sojenj na atletskih tekmovanjih v lokalni sredini, na državnem in mednarodnem nivoju.** |
| **5.** | **PAVEL FLISAR** | **za dolgoletno delo v ribištvu**  **Veliko časa namenja ribištvu, zlasti športnemu ribolovu. Aktiven je pri Društvu upokojencev Murska Sobota, kjer skrbi za delo ribiške sekcije in je organizator številnih lokalnih, regijskih in drugih tekmovanj. Uspešen je tudi na tekmovalnem področju, je trikratni zmagovalec tekmovanja v Radencih, uvrščen tudi na visoka mesta v Hrastju Moti in Gradišču ter Podgradu. poudariti velja njegovo delo zlasti pri vključevanju upokojencev v ribiško dejavnost.** |
| **6.** | **ŠTEFAN FLISAR** | **za življenjsko delo v športu**  **Veliko svojega prostega časa je namenil športni dejavnosti in to različnim panogam: nogometu – vratar pri Muri in Rakičanu, v študentskih letih tudi v namiznemu tenisu in rokometu, največ pa odbojki kot igralec, predsednik Odbojkarskega kluba Pomurje in trener mlajših selekcij, kasneje pa se je priključil atletskim sodnikom. Odbojki je zvest še danes in svojimi dolgoletnimi izkušnjami pomaga v Športnem klubu Pomurje deset pri organizacijskih delih. Še vedno ga najdemo na atletskih tekmovanjih ter drugih aktivnostih v domačem Krogu.** |